Sooniste vald

Sooniste vald (saksa keeles Gemeinde Soinitz) oli aastatel 1866–1939 vald Kullamaa kihelkonnas Läänemaal. Vallamaja asus Ellamaa külas.Maa-ameti kaardirakendused

1891. aastal liideti Sooniste vallaga Soosalu vald.

1934. aastal oli valla pindala 40 km², elanikke 682, talundeid ja elamuid 153.

1935. aastal oli Sooniste vallas elanikke 690, talundeid 177, pindala 5782 hektarit. Valla maa-ala oli kahes tükis, neid eraldas Kolovere-Kalju valla sopp. Põhitükk oli põhja-lõuna suunas 10 kilomeetri pikkune ja lääne-ida suunas 7 kilomeetri laiune. Valla lõuna- ja lääneosa olid soised ja metsased. Asustus oli tihedam põhja- ja kaguosas.Valdade territoriaalse ümberkorraldamise kava.  (Vastu võetud nõupidamisel Siseministeeriumi omavalitsuse osakonnas 20. november 1935) Väljavõte. Saaga

1939. aasta reformi käigus läks valla lõunapoolse lahusosa maa-ala ja valla põhjapoolse lahusosa Soosalu küla piirkond Kullamaa valla koosseisu. Ülejäänu liideti Piirsalu vallaga.

Viited

Kategooria:Eesti vallad aastatel 1866–1939
Kategooria:Kullamaa kihelkond
Kategooria:Lääne maakonna endised vallad